NaiveNeuron/SloPal huggingface dataset:
Mierna, Anna, poslankyňa NR SR (2021-09-29):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky, Výboru Národnej rady pre hospodárske záležitosti a Výboru Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Dajte, prosím, hlasovať o mojom návrhu, vážený pán predsedajúci.
Svoboda, Zdenko, poslanec NR SR (2023-12-07):
Vážený pán predsedajúci, dovoľte mi, aby som vás ako určený spravodajca výboru predniesol správu výboru Národnej rady o výsledku prerokovania návrhu na vyslovenie súhlasu Národnej rady Slovenskej republiky so Zmluvou medzi vládou Slovenskej republiky a Radou ministrov Albánskej republiky o zamedzení dvojitého zdanenia v oblasti daní z príjmov a zabránení daňovému úniku a vyhýbaniu sa daňovým povinnostiam, tlač 33. Predseda Národnej rady rozhodnutím č. 75 z 28. novembra 2023 pridelil návrh na prerokovanie Výboru Národnej rady pre financie a rozpočet. Za gestorský výbor určil výbor pre financie a rozpočet. Uvedený výbor prerokoval predmetný návrh v stanovenom termíne. K predmetnému návrhu zaujal výbor toto stanovisko. Odporúčanie pre Národnú radu s návrhom vysloviť súhlas a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Z uznesenia výboru uvedených pod bodom II tejto správy nevyplynuli iné návrhy. Gestorský výbor na základe stanoviska výboru k návrhu vyjadrených v uznesení odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas so Zmluvou medzi vládou Slovenskej republiky a Radou ministrov Albánskej republiky o zamedzení dvojitého zdanenia v oblasti daní z príjmov a zabránení daňovému úniku a vyhýbaniu sa daňovým povinnostiam a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Predmetná správa výboru bola schválená uznesením gestorského výboru č. 18 z 6. decembra 2023. Výbor určil poslanca Zdenka Svobodu za spravodajcu výboru. Zároveň ho poveril predniesť správu na schôdzi Národnej rady, navrhnúť Národnej rade postup pri hlasovaní. Návrh na uznesenie Národnej rady je prílohou tejto správy. Ďakujem, pán predsedajúci, skončil som. Otvorte, prosím, rozpravu.
Paška, Pavol, predseda NR SR (2014-06-10):
Pekné popoludnie, vážené pani poslankyne, vážení páni poslanci. (Zaznievanie gongu.) Budeme pokračovať v rokovaní programu 35. schôdze. Chcem vás hneď v úvode informovať o výsledkoch rokovania poslaneckého grémia. Informoval som zástupcov poslaneckých klubov o tom, že pán prezident Slovenskej republiky pán Ivan Gašparovič požiadal, aby mohol zajtra o 14.30 vystúpiť pred poslankyňami a poslancami Národnej rady. Chcem vás, kolegyne, kolegovia, požiadať, aby sme zajtra boli v pléne Národnej rady a vypočuli si vystúpenie pána prezidenta Ivana Gašparoviča, ktorý napoludnie v nedeľu 15. 6. ukončí svoje desaťročné pôsobenie vo funkcii hlavy štátu. Zároveň sme rokovali o priebehu rokovania 35. schôdze a navrhujem aj po dohode s jednotlivými poslaneckými klubmi, aby sme v zmysle § 24 ods. 8 vzhľadom na rozsah programu ukončili rokovanie 35. schôdze vo štvrtok o 15.00 hod. po uskutočnení hodiny otázok aj preto, že v nedeľu sa uskutoční inaugurácia pána prezidenta a ďalšia schôdza v zmysle harmonogramu je plánovaná na 24. júna. Neprerokované body zaradím, samozrejme, do programu 36. schôdze. O jej priebehu sme takisto na poslaneckom grémiu hovorili. Technicky o prerokovaných bodoch z 35. schôdze budeme hlasovať ostatný raz vo štvrtok o 11.00 hodine. Potom bude prestávka do 14.00 hodiny. Od 14.00 do 15.00 hod. bude pravidelný bod hodina otázok a o 15.00 hod. rokovanie 35. schôdze ukončíme. Prerokované a neodhlasované body programu 35. schôdze po 11.00 hod. vo štvrtok odhlasujeme hneď v prvom hlasovaní na začiatku 36. schôdze. Takže teraz vás poprosím o hlasovanie o mojom návrhu na ukončenie 35. schôdze vo štvrtok o 15.00 hod. po skončení hodiny otázok. (Hlasovanie.) 129 prítomných, 84 za, 4 proti, 34 sa zdržalo, 7 nehlasovali. Návrh sme schválili. Keď sme pri procedurálnych návrhoch, chcem vás ešte požiadať, aby sme zajtra o 9.00 hod. rokovali o bode 58, je to novela Trestného zákona. Je to tlač 996. Poprosím vás o vyjadrenie názoru na túto zmenu programu. Predkladateľom je pán poslanec Škripek. (Hlasovanie.) 128 prítomných, 123 bolo za, 3 sa zdržali, 2 nehlasovali. Túto zmenu programu sme schválili. Ďakujem pekne. A teraz k prerokovaným bodom. Poprosím pána poslanca Kadúca, aby uviedol v prvom čítaní hlasovanie o návrhu pána podpredsedu Národnej rady Figeľa a pánov poslancov Hudackého a Zajaca na vydanie zákona o ochrane osôb pri odhaľovaní trestných činov korupcie. Je to tlač 963. (Hlasovanie o návrhu poslancov Národnej rady Slovenskej republiky Jána Figeľa, Jána Hudackého a Pavla Zajaca na vydanie zákona o ochrane osôb pri odhaľovaní trestných činov korupcie a iných vybraných trestných činov a o zmene a doplnení niektorých zákonov , tlač 963.)
Hrnčiar, Andrej, podpredseda NR SR (2016-06-07):
Pani poslankyňa Jurinová.
Kotleba, Marek, poslanec NR SR (2020-06-03):
Ďakujem pekne za slovo. Tak ja si dovolím povedať, že ja zastupujem naozaj široké spektrum športovcov od atletiky, zápasníkov, úpolových športovcov a tak ďalej a naozaj títo športovci to, nielen v tejto situácii, nemajú ľahké, pretože veľa z nich to robí popri zamestnaní, popri štúdiu a tak ďalej a nemôžu sa tomu venovať na sto percent. Preto ja by som aj uvítal do budúcna, že by sme si aj spolu sadli a zjednodušili sponzoring takýmto klubom a aj konkrétnym úpolovým športovcom, aj jednotlivým športovcom, lebo aj ten sponzoring v dnešnej dobe nie je jednoduchý aj pre tie spoločnosti, aby mohli venovať nejaké finančné prostriedky. A naozaj aj v tejto dobe, kde napríklad hokejisti nemajú nejakú pracovnú zmluvu, ale sú to ako samostatne zárobkové činné osoby, v tejto situácii ukončili svoju činnosť, skončila liga a mnoho z nich, ktorí naozaj boli na prvých priečkach v bodovaniach, tak skončili momentálne s fúrikom a robia na stavbe na dohodu, prípadne na, na inú, na inú živnosť. Takže dúfam, že do budúcna sa na toto pozrieme a zjednodušíme sponzoring pre jednotlivé kluby a jedno... (Krátka technická porucha.)
Fecko, Martin, poslanec NR SR (2011-09-14):
Ďakujem. O bodoch spoločnej správy č. 7 a 13 nemožno hlasovať, keďže sme iné znenie už schválili. Prijatím bodu 8 sa vylúčil bod 7 a prijatím bodu 12 sa vylúčil bod 13. Keďže sme hlasovali o všetkých bodoch zo spoločnej správy a mám splnomocnenie gestorského výboru, dajte, prosím, pán predsedajúci hlasovať o tom, že vládny návrh zákona prerokujeme v treťom čítaní ihneď.
Susko, Boris, poslanec NR SR (2021-03-19):
Ďakujem pekne za slovo. Vážený pán predsedajúci, vážené panie poslankyne, páni poslanci, dovoľte, aby som vás informoval o prerokovaní uvedeného návrhu v ústavnoprávnom výbore. Predseda Národnej rady pridelil návrh poslanca Národnej rady Juraja Blanára na prerokovanie ústavnoprávnemu výboru. Ústavnoprávny výbor návrh poslanca Juraja Blanára prerokoval na 67. schôdzi 19. marca 2021, avšak neprijal uznesenie z dôvodu, že návrh uznesenia nezískal súhlas potrebnej väčšiny. Zároveň, pán predsedajúci, navrhujem, aby sa o tomto návrhu uznesenia hlasovalo dnes po hlasovaní o skrátených legislatívnych konaniach. Zároveň sa hlásim do rozpravy ako druhý po pánovi predkladateľovi. Ďakujem.
Kollár, Boris, predseda NR SR (2021-11-10):
Je všeobecný súhlas? (Súhlasná reakcia pléna.) Áno. Ďakujem pekne. Uvedený návrh sme schválili. Ďalej ešte posledný procedurálny návrh tu máme, pani poslankyňu Bittó Cigánikovú. Nech sa páči, pani poslankyňa, máte slovo.
Hrnčiar, Andrej, podpredseda NR SR (2018-02-06):
Vážené pani poslankyne, vážení páni poslanci, otváram piaty rokovací deň 26. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci: Alena Bašistová, Miroslav Beblavý, Peter Chudík, Richard Raši. O ospravedlnenie neúčasti z dôvodu práceneschopnosti požiadal poslanec Ladislav Andreánsky. Na zahraničnej pracovnej ceste je poslanec Anton Hrnko. Pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov a ktorými sa menia a dopĺňajú niektoré zákony. Návrh vlády má tlač 582 (pozn. red.: správne má byť – „tlač 852.“) Prosím ministra životného prostredia Slovenskej republiky Lászlóa Sólymosa, aby návrh vlády odôvodnil. Tak vyhlasujem dvojminútovú prestávku. (Prestávka.) (Po prestávke.)
Šeliga, Juraj, podpredseda NR SR (2020-12-02):
Ďakujem pekne. V súvislosti s tým nadradeným, nenadradeným, ja som to myslel v kontexte výkladu. To je pre plénum záväzné, ale, samozrejme, ja rozumiem vašim výhradám. Obávam sa však, že nie sú adresované tomu správnemu človeku. Ďakujem pekne. Prerušujem rokovanie na tri minúty. Budeme pokračovať hlasovaním. (Prestávka.) (Po prestávke.)
Gibalová, Monika, poslankyňa NR SR (2015-06-26):
Ďakujem pekne. Vážený pán predsedajúci, vážený pán navrhovateľ, kolegyne, kolegovia poslanci, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k návrhu zákona, ktorý je uvedený pod tlačou 1605. V tomto súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku, aj legislatívnych pravidiel tvorby zákonov. V rámci priestoru vlastnej úvahy k tomuto návrhu zákona by som chcela povedať toľko, aj keď pán predkladateľ označil tento návrh za legislatívnu drobnosť, že považujem tento návrh nielen za vysoko humánny, ale priam naliehavý, pretože je perspektívou spravodlivosti pre všetkých tých, ktorí mali tú odvahu a prijali do svojej starostlivosti dieťa a toto by sme mali oceniť. Vyčíslené finančné prostriedky sú zrnkom v piesku. Preto sa prihováram a sama aj s mojimi kolegami takýto návrh podporím. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, teda odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1622 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015 od prerokovania návrhu zákona v Národnej rade v prvom čítaní. Pán predseda, ďakujem, skončila som. Otvorte, prosím, všeobecnú rozpravu.
Zmajkovičová, Renáta, podpredsedníčka NR SR (2013-05-21):
V rozprave vystúpi pán poslanec Gál za poslanecký klub MOST – HÍD. Nech sa páči, máte slovo.
Pellegrini, Peter, predseda NR SR (2023-11-14):
Ďakujem pekne. Ďakujem pekne, pán podpredseda. Konštatujem, že na vaše vystúpenie sa neprihlásil nikto s faktickou poznámkou. Vystúpi teraz v písomnej rozprave prvý prihlásený pán poslanec Krúpa, nech sa páči, teraz nastal ten čas.
Ďuriš Nicholsonová, Lucia, podpredsedníčka NR SR (2017-09-13):
Ďakujem pekne, pán spravodajca. Otváram všeobecnú rozpravu. Písomne sa do rozpravy prihlásil pán poslanec Heger za klub OĽANO. Nech sa páči, máte slovo.
P. Hrušovský, predseda NR SR: (2003-09-23):
(Hlasovanie.) 127 prítomných, 94 za, 6 proti, 26 sa zdržalo, 1 nehlasoval. Návrh sme schválili. Páni poslanci, prerušujem na 5 minút rokovanie schôdze. Pán poslanec Mikloško.
Paška, Pavol, predseda NR SR (2014-03-18):
Faktické poznámky dvaja páni poslanci. Končím možnosť sa prihlásiť. Pán poslanec Novotný.
Náhlik, Peter, poslanec NR SR (2024-09-13):
Ďakujem veľmi pekne. Vážený pán predsedajúci, dovoľte mi, prosím, ako navrhnutému spravodajcovi výboru predniesť informáciu o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov v znení neskorších predpisov, tlač 155, v druhom čítaní vo výboroch. Národná rada uznesením č. 225 z 24. apríla 2024 rozhodla o tom, že návrh zákona prerokuje v druhom čítaní a pridelila ho na prerokovanie týmto výborom: ústavnoprávnemu výboru, výboru pre ľudské práva a národnostné menšiny a výboru pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonoch v znení neskorších predpisov, tlač 155, výbory prerokovali a odporučili schváliť, ústavnoprávny výbor uznesením č. 143 z 5. septembra 2024 a výbor pre kultúru a médiá uznesením č. 34 z 9. septembra 2024. Výbor pre ľudské práva a národnostné menšiny v stanovenom termíne návrh neprerokoval, nakoľko nebol uznášaniaschopný. Návrh spoločnej správy výborov prerokoval gestorský výbor na svojej 17. schôdzi dňa 10. septembra 2024. Gestorský výbor neprijal uznesenie o schválení spoločnej správy výborov, keďže návrh uznesenia nezískal potrebný súhlas nadpolovičnej väčšiny prítomných členov výboru. Predseda výboru ma určil podľa § 80 ods. 1 zákona o rokovacom poriadku Národnej rady za spoločného spravodajcu výborov a poveril ma, aby som na schôdzi Národnej rady informoval o výsledku rokovania výborov. Pán predsedajúci, ďakujem, skončil som, otvorte, prosím, rozpravu.
B. Bugár, podpredseda NR SR: (2004-09-21):
Vážené pani poslankyne, vážení páni poslanci, budeme pokračovať zajtra o 9.00 hodine. (Prerušenie rokovania o 19.00 hodine.)
Kollár, Boris, predseda NR SR (2022-05-03):
Pán poslanec Vážny, nech sa páči.
M. Fronc, poslanec: (2007-09-14):
A druhá poznámka. Áno, mali sme aj tvrdšie vyjadrenia a strety aj v tejto diskusii. A zaznelo tu, že do toho školstva sa naozaj dostáva málo finančných prostriedkov a že často je tu len deklarovaná priorita. Ja vás chcem požiadať, o chvíľu budeme schvaľovať rozpočet, aby ste aspoň vy, ktorí ste tuná a ktorí ste mali tú trpezlivosť diskutovať o tom školstve, bojovali za ten rozpočet pre školstvo, pretože dôležitejšie investičné stimuly, a ja som sa sporil o to aj s mojím kolegom, podpredsedom vlády vtedy, Ruskom, sú investičné stimuly do vzdelania. Chcel by som vás požiadať, aby ste naozaj sa snažili podporiť investície do vzdelania a aby to neboli všetko slová, lebo, viete, často zaznieva, že áno, chceme slová. Ale chce to aj isté obete. Tak ja na záver svojho vystúpenia chcem povedať, že teraz končíme o jednej a predpokladám, že jedáleň o pol druhej na západnej terase je otvorená, a všetkých tých, či kritizovali, hnevali sa alebo pod., a všetkých, ktorí mali trpezlivosť tu byť a diskutovať o školstve a aspoň počúvať, tam pozývam a každý má u mňa pohár vína. Ďakujem. (Potlesk.)
Žiga, Peter, podpredseda NR SR (2023-12-15):
Pán poslanec Pollák.
Bugár, Béla, podpredseda NR SR (2011-03-23):
Na vystúpenie pána poslanca s faktickými poznámkami, siedmi páni poslanci. Končím možnosť sa prihlásiť do faktických. Ľutujem, že ja nemôžem reagovať na blondínku, ale snáď nabudúce. Pán poslanec Šebej, nech sa páči.
Zmajkovičová, Renáta, podpredsedníčka NR SR (2013-02-05):
V tejto chvíli sa pýtam, či sa chce niekto prihlásiť do rozpravy ústne? Pán poslanec Mičovský, pán poslanec Hlina. Uzatváram možnosť prihlásiť sa do rozpravy ústne. Pán poslanec Mičovský.
T. Cabaj, podpredseda NR SR: (2009-12-03):
Na druhú otázku, ktorá bola vyžrebovaná, nebudeme odpovedať, pán poslanec nie je prítomný v rokovacej miestnosti. Tretiu otázku, ktorá bola vyžrebovaná, predložil pán poslanec László Miklós. Položil ju pánu ministrovi pôdohospodárstva Slovenskej republiky Vladimírovi Chovanovi. Otázka znie: „Pán minister, čo sa deje zase na Slovenskom pozemkovom fonde?“ Nech sa páči, pán minister, môžete odpovedať.
Danko, Andrej, podpredseda NR SR. (2024-06-27):
Poslankyňa Kleinert.
Jančula, Tibor, poslanec NR SR (2016-11-28):
Termín hlasovania by mal byť zajtra o 11.00 hod.
P. Markovič, poslanec: (2007-03-23):
Prezident Slovenskej republiky môže určiť, že sa referendum koná vo dvoch dňoch, aby ostala platná táto úprava, ktorá umožňuje prezidentovi rozhodnúť konanie referenda aj vo dvoch dňoch, aby sme legislatívnym rozhodnutím nezmenšili v rámci tých politických inštitúcií toho vývoja, ktorý má Slovenská republika, nezmenšili prístup občanov k výkonu svojho práva v priamej demokracii, teda v inštitúte referenda. Takže k tomuto smeruje môj návrh, referendum sa môže aj dnes, keď ho tak vyhlási prezident, konať v jeden deň, ale môj zámer je ten, aby sa mohol konať aj vo dvoch dňoch, tak ako je to v súčasnosti platné. Ďakujem.
Ďuriš Nicholsonová, Lucia, podpredsedníčka NR SR (2019-05-16):
Ďakujem pekne, pán spravodajca. Otváram všeobecnú rozpravu. Písomne sa do rozpravy neprihlásil nikto, teraz máte možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil sa nikto, vyhlasujem všeobecnú rozpravu za skončenú a prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 40/2015 Z. z. o audiovízii a o zmene a doplnení niektorých zákonov v znení neskorších predpisov. Vládny návrh zákona je pod tlačou 1429 a návrh na jeho pridelenie na prerokovanie výborom je v rozhodnutí pod číslom 1516. Poprosím pani ministerku kultúry pani Laššákovú, aby predmetný návrh zákona uviedla. (Rokovanie o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa dopĺňa zákon č. 40/2015 Z. z. o audiovízii a o zmene a doplnení niektorých zákonov v znení neskorších predpisov , tlač 1429.)
Gyimesi, György, poslanec NR SR (2022-12-22):
Teraz môžeme pristúpiť k hlasovaniu o jednotlivých pozmeňujúcich návrhoch podaných v rozprave. Prvý pozmeňujúci návrh podal pán poslanec Kamenický. Dajte, prosím, o ňom hlasovať. Je to o tom, že 3 mld. eur z VPS sa má presunúť do oblasti zdravotníctva, školstva a sociálnej oblasti.
Kollár, Boris, predseda NR SR (2022-10-06):
Na faktické bude reagovať pán poslanec Šeliga, nech sa páči.
Krajniak, Milan, poslanec NR SR (2017-06-20):
Pán poslanec Kamenický, viete, čo je problém? Že vy si myslíte, že ja si potrebujem túto tému osvojiť. Snáď tento štát by si mal túto tému osvojiť. 1,5 miliardy je 14 % v daňových príjmoch Slovenskej republiky, ktoré sa nevyberú! Zbytočne nevyberú. Chýbajú nám peniaze na platy učiteľov, na platy zdravotných sestier a vy mi hovoríte, že ja si chcem túto tému osvojiť! Snáď všetci by sme si ju mali osvojiť. Po ďalšie. Efektívna daňová sadzba. Pán poslanec, efektívna daňová sadzba je, že o koľko vyberieme v percentách na DPH viacej. Vyberali sme 12 % z 20 % sadzby. Dneska vyberáme viacej. Čo je to za ukazovateľ? Tak zdvihnime DPH na 30 % alebo na 40! Takú budeme mať efektívnu daňovú sadzbu, že sa z toho zbláznime! Správny ukazovateľ je daňová medzera. To znamená, koľko na DPH ukradne, a my s tým nič neurobíme. To je ten ukazovateľ! A je to 30 %, 29,6; 29,6! Tretina DPH sa nevyberie! Pán poslanec Baránik, nepovedal som, že tá zločinecká skupina funguje na ministerstve financií. Ona funguje na Finančnej správe, ona funguje na Finančnej správe. A podľa mojich informácií pán minister financií nijakým spôsobom na práci tejto skupiny neparticipuje. Keby som si to myslel, tak ho nevyzývam na to, aby sme s tým spoločne niečo urobili. A ešte chcem povedať toto. To je veľmi úzka skupina na Finančnej správe. To neni tak, že ja si myslím, že Finančná správa, že tí ľudia, ktorí tam robia, sú podvodníci a všetko. To je veľmi úzka skupina, ktorá sa týmto živí, ktorá sa živí tým, že vypaľuje ľudí na podvodoch DPH. A to je nechutné, že sa takéto veci dejú. (Reakcie z pléna.)
Gašpar, Tibor, poslanec NR SR (2024-02-08):
Hlasujeme o bode 232 druhého pozmeňujúceho návrhu poslanca Galka.
Hrnčiar, Andrej, podpredseda NR SR (2017-09-07):
Ďakujem. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Vládny návrh zákona má parlamentnú tlač 622. Návrh na jeho pridelenie na prerokovanie je v rozhodnutí č. 647. Prosím ministra dopravy a výstavby Slovenskej republiky Árpáda Érseka, aby vládny návrh zákona uviedol.
Sulík, Richard, predseda NR SR (2011-04-05):
Ďakujem pekne. Vyhlasujem teraz prestávku z dôvodu, že v sále už je pomerne vysoký hluk a ešte navrhovateľ bude chcieť vystúpiť. Čiže vyhlasujem teraz prestávku do 11.36 hodiny. Budeme pokračovať hlasovaním o doteraz prerokovaných bodoch. Zatiaľ ďakujem. (Prestávka.) (Prerušenie prestávky.) Tak ešte jedna informácia, a najmä pre protokol, je, že vyhlasujem rozpravu za skončenú. A potom o 14.00 hodine k tomuto bodu bude stanovisko navrhovateľa. Tak. Ďakujem. Pán poslanec Podmanický má procedurálny návrh, nech sa páči.
M. Číž, podpredseda NR SR: (2007-10-18):
Vážené kolegyne, kolegovia, teraz nasleduje druhé a tretie čítanie o návrhu na vyslovenie súhlasu Národnej rady Slovenskej republiky s prístupom k Protokolu k Dohovoru o prepravnej zmluve v medzinárodnej cestnej nákladnej doprave (CMR) . Tento návrh vlády máte ako tlač 419 a spoločnú správu výborov máte ako tlač 419a. Pán minister, nech sa páči, ujmite sa slova, odôvodnite návrh vlády.
Krúpa, Juraj, poslanec NR SR (2022-03-23):
Ďakujem veľmi pekne. Vážený pán predseda, podľa § 24 ods. 5 zákona č. 350/1996 Z. z. o rokovacom poriadku si vás dovoľujem požiadať na návrh troch poslaneckých klubov OĽANO, SaS a SME RODINA o zaradenie bodu do programu prebiehajúcej 60. schôdze Národnej rady Slovenskej republiky. Ide o tlač 959, návrh poslanca Národnej rady Slovenskej republiky Juraja Krúpu na prijatie uznesenia Národnej rady Slovenskej republiky k zmene smernice o uskutočňovaní zahraničných pracovných ciest poslancov Národnej rady Slovenskej republiky a zamestnancov Kancelárie Národnej rady Slovenskej republiky a jeho termínovanie na zajtra, teda štvrtok 24. 3. o deviatej ráno. Ďakujem veľmi pekne.
B. Bugár, podpredseda NR SR: (2004-09-22):
vládnom návrhu zákona o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti (tlač 650). Pán poslanec Bastrnák, nech sa páči, ako spoločný spravodajca máte slovo. Nech sa páči.
Pellegrini, Peter, predseda NR SR (2015-05-12):
Pán kolega Švejna.
Štefunko, Ivan, poslanec NR SR (2024-09-17):
Ďakujem veľmi pekne. Teda poďme oddeliť obsah od procesu. Ja by som sa vyjadril len ku procesu. Myslím si, že, pán minister, ste neodpovedali, že prečo to trvalo 11 mesiacov. Teraz úplne otvorene výhovorka, že proste 16 iných krajín je pozadu s tým, že na čom sa všetky európske štáty dohodli, nie je úplne správna alebo logická. Myslím si, že dávate obsah do formálneho odôvodnenia. To znamená, že myslím si, že by sme nemali podporiť toto skrátené legislatívne konanie a mali by sme sa o tom baviť v normálnom legislatívnom konaní, kde si rozdiskutujeme obsah a možno aj dôvody, prečo ostatné krajiny, ktoré meškajú s aproximáciou, to tak robia. Myslím si, že to nie je častokrát kvôli obsahu, ale skôr kvôli forme. Ďakujem.
Pčolinský, Peter, podpredseda NR SR (2022-12-06):
S ďalšou faktickou pán poslanec Svrček.
Laššáková, Jana, podpredsedníčka NR SR (2013-12-18):
Pán poslanec, chcem upozorniť, že rokujeme k návrhu zákona, k návrhu poslanca Ľudovíta Kaníka na vydanie zákona, ktorým sa mení a dopĺňa zákon o priestupkoch. Takže poprosím vás, aby ste sa vyjadrovali k tomuto.
Gašpar, Tibor, poslanec NR SR (2024-02-08):
Hlasujeme o bode 156 druhého pozmeňujúceho návrhu poslanca Galka.
P. Paška, predseda NR SR: (2006-10-19):
Pýtam sa, či sa ešte chce niekto z pánov poslancov prihlásiť. Ak nie, vyhlasujem tento bod programu za skončený. Vážené pani poslankyne, páni poslanci, ešte predtým, ako pristúpime k rokovaniu o nasledujúcich bodoch programu, navrhujem, aby sme tajné hlasovanie o voľbe kandidátov na sudcov Ústavného súdu, ako aj predsedu Správnej rady Ústavu pamäti národa po ich odôvodnení, samozrejme, a rozprave vykonali naraz na osobitných hlasovacích lístkoch. Hlasovacie lístky budú rozlíšené tak, že v pravom hornom rohu sú uvedené veľké písmená A a B. Vzhľadom na to, že pre tento typ voľby je pomerne veľký počet kandidátov, spočítanie vykonáme pomocou technického zariadenia. Ešte chcem, dámy a páni, využiť túto príležitosť aj so skúsenosťou z minulej schôdze a upozorniť vás, že akt samotnej voľby musí byť riadne alebo ukončenie aktu voľby musí byť riadne vyhlásené predsedajúcim schôdze, aby sme sa nedostali náhodou opäť do problémov, ako to bolo pri minulej voľbe. A teraz, vážené dámy a páni, kým pristúpime k samotnej voľbe, vyhlasujem päťminútovú technickú prestávku. Ďakujem. Pán poslanec Miklós, procedurálny návrh?
Hlina, Alojz, poslanec NR SR (2014-06-26):
Tak.
Glenda, Tibor, poslanec NR SR (2019-09-19):
Ďakujem pekne. Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: Ústavnoprávnemu výboru Národnej rady, Výboru Národnej rady pre financie a rozpočet, Výboru Národnej rady pre verejnú správu a regionálny rozvoj a Výboru Národnej rady pre obranu a bezpečnosť. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní.
Senko, Ján poslanec NR SR (2017-09-14):
Dajte hlasovať o tejto námietke.
Číž, Miroslav, podpredseda NR SR (2015-10-01):
Ďakujem. Otváram rozpravu. Pýtam sa, kto..., teda písomné prihlášky do rozpravy nemám, pýtam sa preto, kto sa hlási do rozpravy ústne. Registrujem pána poslanca Osuského a pána poslanca Jurzycu. Uzatváram možnosť prihlásiť sa do rozpravy ústne. Slovo má pán poslanec Osuský.
Sabo, Michal, poslanec NR SR (2024-01-09):
Ďakujem za slovo. Keď široká diskusia k tejto novele chýba a koalícia ide, ako ste povedali, pán kolega, rýchlo a zbesilo, tak ja som naozaj vďačný, že aspoň my sa tu snažíme zo všetkých síl toto suplovať, ale to, samozrejme, nevynahradí dôslednú predprípravnú a prípravnú fázu riadneho legislatívneho procesu. Vy ste, pán Mikulec, citovali Benátsku komisiu, ja v nadväznosti na vás ostanem bližšie domov a budem citovať docenta Baloga z jeho textu Legislatívne pravidlá a ich ochrana, citujem: „Legislatívne pravidlá vytvárajú vonkajšiu procesnú či formálnu stránku zákonodarnej činnosti, ich stanovenie a dodržiavanie je však jedným z predpokladov, aby bol prijatý zákon v súlade s princípmi demokratického a právneho štátu a aby dodržanie daného procesného postupu umožnilo identifikovať možné či hroziace porušenie princípov demokratického a právneho štátu a umožnilo jeho odvrátenie alebo nápravu ešte počas samotného legislatívneho procesu. Porušenie týchto pravidiel je spôsobilé privodiť protiústavnosť prijatého zákona." No a teraz keď si dávame skúšku realitou, tak pri tak dôležitej kľúčovej legislatíve vidíme jednak skrátené legislatívne konanie bez širokej odbornej debaty, na ústavnoprávnom výbore bola diskusia tvrdo uťatá, nebol priestor debatovať, špeciálne teda pre ľudí z opozície, no a do toho včera predseda Národnej rady pán Pellegrini cynicky na dianie v tomto pléne povedal, že koalícia sa nezapája do debaty, lebo takto šetrí čas a že bude na tieto návrhy reagovať a obhajovať ich, ale až v druhom čítaní, plus teda predseda parlamentu odhadol, že o tejto novele tu môžeme rokovať približne mesiac, čo vraj môže byť dlhšie než trvá štandardný legislatívny proces. Wau. Ja sa naozaj čudujem koalícii, že im toto všetko za to stojí. Vám vďaka za váš príspevok, pán Mikulec.
Grendel, Gábor, poslanec NR SR (2016-04-26):
Pán minister Kaliňák, toto bol taký hlboký štátnický prejav k programovému vyhláseniu vlády, Jano Gordulič alebo Sajfa by to lepšie nedali. A keď už hovoríme o filmoch, tak mne tento prejav pripomenul film „Goodbye, Lenin“, kde hlavná hrdinka zaspala dobu. Už nie ste opozičný poslanec a toto už nie je Radičovej vláda. (Potlesk.)
Paška, Pavol, predseda NR SR (2014-06-24):
Pán poslanec Viskupič.
Pleštinská, Zita, poslankyňa NR SR (2022-11-08):
Vážený pán predseda, v rozprave nevystúpil žiaden poslanec. Pán predseda, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Fecko, Martin, poslanec NR SR (2015-11-27):
Áno, pani kolegyňa, je to na plač, posledná, posledné vystúpenie, ktoré bolo, a mohli sme si to naživo prehliadnuť. Ako si povedala, že vyššia moc zasiahla. Áno, ten to riadi, len ako sa hovorí, že snaž sa, človeče, aj Pán Boh ti pomôže. A my sme tu, tí ľudia, ktorí by to mali povedať, čo tu máme, akých tu máme ľudí, ako to treba vyriešiť, a ja tvrdím stále, že božie mlyny melú pomaly, ale isto, a chcem veriť, že aj na Slovensku sa s týmto vysporiadame. Takže s Božou pomocou poďme na to.
Šeliga, Juraj, podpredseda NR SR (2021-03-30):
Dámy a páni, budeme pokračovať, a skôr ako pristúpime k hlasovaniu o prerokovaných bodoch programu, v mene 4 poslaneckých klubov, za OĽANO, SME RODINA, SaS a ZA ĽUDÍ, podávam návrh na vypustenie bodu 14 programu 25. schôdze, ktorým je vládny návrh novely zákona č. 69/2018 Z. z. o kybernetickej bezpečnosti (tlač 441), s tým, že uvedený návrh bude zaradený do návrhu programu schôdze Národnej rady so začiatkom od 4. mája 2021. Ďalej podávam návrh, aby sme body 15, 42 a 44 prerokovali vo štvrtok 1. apríla o 9.00 hod. ráno. Je všeobecný súhlas? (Súhlasná i nesúhlasná reakcia pléna.) Nie. Prosím, prezentujme sa a hlasujme. (Hlasovanie.) Prítomných 97, za 77, proti 13, zdržali sa 4, nehlasovali 3. Konštatujem, že sme tieto body presunuli. Pán poslanec Vetrák, nech sa páči.
Zvolenská, Zuzana, ministerka zdravotníctva SR (2012-09-14):
Dobrý deň prajem. Vážený pán predseda, pani poslankyne, páni poslanci, predložený návrh zákona zosúlaďuje zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov so smernicou Európskeho parlamentu a Rady 2006/7/ES o riadení kvality vody určenej na kúpanie, ktorá bola v zákone transponovaná len čiastočne a nedostatočne. Podnetom na vypracovanie tohto návrhu bol list Európskej komisie z 15. apríla 2011 k transpozícii smernice. Návrh zákona v zmysle uvedenej smernice upravuje vodu určenú na kúpanie, prírodné kúpaliská, umelé kúpaliská, povinnosti ich prevádzkovateľov, sankcie za neplnenie týchto povinností a doplnenie kompetencie Úradu verejného zdravotníctva Slovenskej republiky a regionálnych úradov verejného zdravotníctva. Úradu verejného zdravotníctva Slovenskej republiky sa dáva povinnosť zverejňovať každoročne zoznam vôd určených na kúpanie a verejnosť má možnosť informovať sa, podávať návrhy, pripomienky a sťažnosti pri zavádzaní, revidovaní a aktualizácii zoznamu vôd určených na kúpanie a o dĺžke kúpacej sezóny. Nové znenie § 19 návrhu zákona upravuje pojem „voda určená na kúpanie“, ktorá sa vzťahuje len na povrchové vody vyhlásené krajskými úradmi životného prostredia za vody určené na kúpanie v zmysle vodného zákona, na ktoré sa vzťahujú požiadavky smernice 2006/7/ES o riadení kvality vody určenej na kúpanie. Správneho deliktu na úseku verejného zdravotníctva sa dopustí fyzická osoba – podnikateľ alebo právnická osoba, ktorá prevádzkuje prírodné kúpalisko, umelé kúpalisko alebo prevádzkuje telovýchovno-športové zariadenia, ubytovacie zariadenia a zariadenia spoločného stravovania v blízkosti vodných plôch a neplní si povinnosti podľa § 19 návrhu zákona. Predloženým návrhom zákona sa novelizuje aj zákon 364/2004 Z. z. o vodách a o zmene zákona Národnej rady č. 372/1990 Z. z. o priestupkoch v znení neskorších predpisov (tzv. vodný zákon) v znení neskorších predpisov, ktorý s problematikou vôd určených na kúpanie súvisí. Vážený pán predseda, vážené panie poslankyne, páni poslanci, obraciam sa na vás so žiadosťou o podporu predloženého návrhu zákona. Ďakujem.
Žiga, Peter, podpredseda NR SR (2024-06-13):
Ďakujem pekne, vyhlasujem päťminútovú prestávku. (Prestávka.)
Glváč, Martin, podpredseda NR SR (2019-10-24):
Pani poslankyňa Zemanová.
Viskupič, Jozef, poslanec NR SR (2013-12-18):
Ďakujem. Myslím, že si uviedol dostatočné množstvo dôvodov a to heslo, ktoré si povedal, že podnikať sa dá v medziach zákona, ale často sa podniká v medzeriach alebo medzerách zákona, je, popisuje presne to, o čom sa tu snažíme rozprávať. A to, že tu máme návrh zákonnej úpravy, aby sa úžera definovala v civilnom alebo v občianskoprávnom kódexe, je dobrá cesta. V tej dosť stručnej dôvodovej správe k návrhu tohoto zákona je napísané, že nie je to nič neštandardné, že krajiny, Česká republika a ďalšie krajiny okolo nás, toto už upravené majú a bolo by dobré, aby sme toto do legislatívy dostali aj u nás. Nevidím žiadnu prekážku, ak teda to nebude odsunuté spôsobom komplexného riešenia alebo akéhokoľvek iného, aby sme dnes za to nezahlasovali. A ďalej sa vyjadrím v rozprave. Ďakujem.
Bugár, Béla, podpredseda NR SR (2010-09-07):
Pán poslanec Madej.
Blaha, Ľuboš, podpredseda NR SR (2024-06-12):
Pán poslanec Marián Viskupič.
Vašečka, Richard, poslanec NR SR (2021-04-30):
Ďakujem za slovo. Mnohí z nás v tejto sále sú politikmi, možno niekto povedal že všetci, ale, bohužiaľ, nie všetci sa prejavujeme ako ľudia. A ja som veľmi vďačný Igorovi za to, že ukázal, že je nielen politik, ale aj človek a že aj pri vykonávaní funkcie premiéra a takisto aj ministra financií je stále človek, obyčajný človek, tak ako ho poznáme, ja už politicky pomerne dosť dlho. Chcem pripomenúť, že Igor Matovič vyhral voľby, prvýkrát v dejinách modernej Slovenskej republiky vyhral niekto iný ako Mečiar alebo Fico, už to tu aj zaznelo, a teraz vyhral voľby Igor Matovič a hnutie OĽANO, ktoré viedol. Aj vďaka nemu Slovensko, respektíve vláda Slovenska po týchto voľbách nie je ani mafiánska alebo oligarchická, ale ani fašistická, ani progresivistická. A keď som bol na návšteve na ministerstve financií u Igora, tak som mu povedal, že boli sme naivní, keď sme si mysleli, že to len tak prejde. Že zrazu sme zmenili tie plány, a tak do nás začali biť nielen oligarchovia, ale aj progresívci v médiách. Vytvoril sa nenormálny tlak, samozrejme, pandémia, na ktorú sa netreba vyhovárať, ale ktorú treba veľmi vážne brať do úvahy, tomu dala veľmi veľa priestoru. Igor je a bude veľmi dobrý minister financií. Na rozdiel od mnohých krikľúňov vybudoval obrovský podnik s tisícmi zamestnancov, zaplatil tomuto štátu, Slovensku, obrovské množstvo daní, aby ste možno vedeli, tak osem rokov bol členom výboru pre financie a rozpočet. Aj vo svojom príhovore to ukázal, keď ukázal tieto veci cez čísla, cez reálne čísla, nie cez nejaké výkriky. A ja verím, že vydržíme aj s novým ministrom financií, s novým premiérom do konca volebného obdobia a dosiahneme výsledky, napríklad konečne aj ten tunel Višňové. Takže držme si palce a do toho! (Potlesk.)
Budaj, Ján, poslanec NR SR (2018-12-04):
Pán kolega, úplne chápem vaše rozčúlenie a váš tón považujem naozaj za ešte stále mierny. Núka sa nám totiž zákon ako ďalšia ručná brzda proti podvodnému konaniu. Lenže toto podvodné konanie tentoraz vychádza z legálnych rozhodnutí súdov. Minulé – a ja som rád, že sme prijali zákon o zrušení Mečiarových amnestií, ktorý bol podobnou, podobným zásahom vlastne parlamentu v tom zmysle, že zasiahol a rúcal bariéry, ktoré by mali byť voči napríklad amnestiám prezidenta. Netajil som sa týmto názorom, že tieto bariéry nikdy nemali by, nemali byť prelamované a nemuseli by byť prelamované, keby nebola brutálne zneužitá moc prezidentská, ktorú mal Vladimír Mečiar zapožičanú. Teraz prelamujeme nezávislosť súdov opatrením, ktoré má za cieľ zrušiť, verme, že len v tomto jednom prípade, tam sa zhodujem s kolegom Dostálom pri tom otázniku, že či je zabezpečené, že to bude len v tomto jednom prípade, ktoré má zaistiť ochranu verejného záujmu pred lúpežníkmi, ktorí sa zmocnili fiktívnych zmeniek, nepoctivo nadobudnutých zmeniek, ktoré stáli ich signatára život. Veď toto je jedna dramatická kriminálna akcia. Naozaj nemá Slovenská republika žiadne právne nástroje, aby poslanci nemuseli prijímať ad hoc zákon, ktorými sa zasiahne do platnosti týchto zmeniek? Naozaj sa nevieme dozvedieť, ktorí sudcovia zodpovedajú, lebo o Mečiarovi vieme, že zodpovedá za to, že vydal amnestie, ktorí sudcovia to zodpovedajú... (Prerušenie vystúpenia časomerom.)
Kaník, Ľudovít, poslanec NR SR (2014-04-02):
Ďakujem, pán Senko. Nám neprislúcha určite prezidentské víťazstvo, ale vám plnou mierou prislúcha drvivá prehra, ktorú ste utŕžili v týchto voľbách. S pánom poslancom Pollákom riešime veci a teraz, po hlasovaní sa ideme práve stretnúť na odbornej debate o tomto návrhu zákona a o tom, čo dobré, čo je dobré, čo nie. Erika Jurinová, mne sa nepáči, poviem otvorene, tá floskula, ktorú som mnohokrát už ako vysvetlil, že je nepravdivá. Dvadsať rokov sa tu nič neurobilo. Dvadsať rokov tu máme problém. No nie je to pravda. Bolo tu obdobie, kedy sme s tým problémom vážne niečo robili a vážne veci zmenili a vážne veci začali fungovať. Pred desiatimi rokmi, keď som bol minister. A kolegovi Kuffovi hneď odpoviem, áno, vtedy sa znížila pôrodnosť aj v rómskych osadách, začala stagnovať, pretože ten systém bol prestavený. Už nebol nastavený tak, že prostredníctvom detí a rastu počtu detí sa dá zabezpečovať príjem do rodiny, ale prostredníctvom práce a pracovať sa oplatilo. A preto viem, že to má výsledky, to, čo hovorím tu a že to má zmysel, že to nie je teória. Keď hovoríme o tom, že dajme im prácu, hovoríte vôbec s tými ľuďmi, aká je reálna situácia? Ja som v Bystrickom kraji prešiel naozaj také množstvo dedín a mne desiatky, stovky ľudí povedalo, my by sme mohli pracovať, aj tam je práca za minimálnu mzdu, alebo je blízko, ale mne sa to neoplatí. A v tom je problém. Nie v tom, že sa tu nedá nájsť práca žiadna. Lacná, nízka sa dá nájsť a, žiaľbohu, človek, ktorý nemá ani základnú školu skončenú, nebude mať šancu pracovať za dvetisíc euro. Ale jednoducho neoplatí sa im pri súčasnom nastavení sociálneho systému a to je zmyslom týchto zmien. Kým si to neuvedomíme, tak tu budeme len mlátiť prázdnu slamu.
Sulík, Richard, predseda NR SR (2010-10-19):
Ďakujem pekne, do rozpravy sa prihlásil pán poslanec Madej.
Lengvarský, Vladimír, minister zdravotníctva SR (2022-12-05):
Ďakujem pekne. Vážený pán predsedajúci, vážené panie poslankyne, páni poslanci, návrhom zákona sa do právneho poriadku Slovenskej republiky transponujú požiadavky smernice Európskeho parlamentu a Rady o kvalite vody určenej na ľudskú spotrebu, čo znamená, že sa menia požiadavky na prístup k pitnej vode a orgánom štátnej správy sa podľa ich pôsobnosti dopĺňajú kompetencie a povinnosti, ktorých cieľom je chrániť zdravie spotrebiteľov pred rizikami z používania pitnej vody s nevyhovujúcou kvalitou, odstraňujú sa nedostatky, ktoré vyplynuli z aplikačnej praxe orgánov verejného zdravotníctva a dopĺňajú sa základné požiadavky na teplú vodu. Ďalšími zmenami sa aplikujú nové požiadavky vyplývajúce z európskej legislatívy, ktorých cieľom je obmedziť používanie diizokyanátov v priemyselných a profesionálnych aplikáciách a uložiť požiadavku na absolvovanie odbornej prípravy na exponovaných pracoviskách pravidelných päťročných intervaloch. V súlade s uznesením vlády č. 79 z 2. februára 2022 sa ruší povinnosť prevádzkovateľa v zariadeniach spoločného stravovania vypracovať a predložiť prevádzkový poriadok regionálnemu úradu verejného zdravotníctva, precizuje sa definícia zariadení spoločného stravovania, upravujú sa ďalšie povinnosti. Vážený pán predsedajúci, vážené panie poslankyne, páni poslanci, verím, že predložený návrh zákona podporíte. Ďakujem.
Pellegrini, Peter, predseda NR SR (2015-02-11):
Rešpektujem, len teda potom upozornite pána poslanca, že keď chce predkladať zákony, tak by mal byť prítomný v sále práve vtedy, kedy prídu na rad, pretože už ho nemám kde posunúť. A teda mu oznámte, že už nemusí dnes chodiť do Národnej rady, lebo prerušujem rokovanie v tento deň rokovania. Zajtra budeme pokračovať o deviatej zákonmi pána ministra Čisláka. A keď prerokujeme všetky body pána ministra zdravotníctva, tak by sme potom ako záverečný bod prerokovali aj tento návrh. Ďakujem pekne. Prerušujem rokovanie na dnes. Budeme pokračovať zajtra o deviatej bodmi pána ministra zdravotníctva Čisláka. Ďakujem. (Prerušenie rokovania o 17.50 hodine.)
Dubéci, Martin, poslanec NR SR (2024-01-18):
Ďakujem veľmi pekne za slovo, pán predsedajúci. Takisto ďakujem za prejav pánovi poslancovi Pollákovi a teraz to poviem naozaj že úprimne a bez akejkoľvek politiky, ja som hrozne rád, že v tomto pléne je, a som takisto veľmi rád, že sú v pléne aj jeho ďalší rómski kolegovia, lebo poskytujú veľmi dôležitú perspektívu a výpoveď a dávajú hlas komunite, ktorá to má na Slovensku veľmi ťažké, a je to podľa mňa veľká hanba, ten stav, v ktorom momentálne žije, a to, tie veci, o ktorých hovorí, ja to vždy ako počúvam aj sa ma to ako ľudsky dotýka. Žijem v Košiciach, žijem na východnom Slovensku, poznám to veľmi dobre a viem proste, ako to tam vyzerá. Je to, je to hanba, že v 21. storočí sú tie veci tak, ako sú. A ja teda verím, že to nebude použité proti mne zo strany SNS, niektorých kolegov, lebo vek sa tu stal témou v tejto rozprave. Ja si totiž, ja si pamätám vystu... jedno také volebné video Roberta Fica ešte z roku 2002, neviem, či si to niektorí pamätáte, on už vtedy teda bojoval proti rómskej kriminalite a nebál sa hovoriť pravdu o živote v osadách, aj keď proti tomu budú, budú bojovať mimovládky. Ja som mal vtedy 16 rokov, ak sa nemýlim, a odvtedy sa absolútne nič nezmenil. A pritom to bolo proste, koľko, koľko vládol Robert Fico? Je to štvrtá vláda, vládli, vládol SMER a jeho odnože, koľko, 18 rokov za to obdobie. No a je to neuveriteľné, že sa s tým nič neurobilo. A ešte je neuveriteľné, že po tom všetkom v roku 2023 pôjde premiér do Davosu a pred celým svetom proste bude rozprávať, že tí Rómovia nechcú pracovať. To je akože naozaj neuveriteľné! Však kto s tým mal niečo spraviť? Kto mal vyriešiť všetky tieto problémy, ktoré, tieto obrovské, hlboké aj štrukturálne problémy, ktoré tu máme, ak nie on, ktorý tu niesol tú zodpovednosť? A namiesto toho po dvadsiatich rokoch nadáva na mimovládky, vyhovára sa na Rómov a pred celým svetom nám robí hanbu v Davose. Ďakujem. (Potlesk.)
Hlina, Alojz, poslanec NR SR (2014-03-18):
Ďakujem veľmi pekne. Od toho je parlament parlamentom od toho sa liala krv, aby vznikli a aby mohli zaznieť rôzne názory, čiže ja som ten, kto to rešpektuje, i keď s mnohými musím niekedy fakt ale hrozne si hrýzť do jazyka. Prosím vás pekne a, pán kolega predrečník, viete, ja som bol v ten istý deň, to bola, myslím, premiéra, keď púšťali ten film o práci vášho brata, ktorú treba, a ja ju obdivujem, ale prosím vás, ja som aj po zhliadnutí toho filmu si povedal, že OK, ale to je ad hoc, to je proste jeden človek, ktorý cítil v sebe to Božie poslanie, tomu sa treba len tešiť, ale to nie sú riešenia. Ale to chcem tým povedať, chcem tým povedať, že ja som bol prvý, ktorý sa išiel pozrieť na ten film, otvorene ho vyhodnocujem. Podľa mňa nikto ani nevie, že taká knižka vznikla, ale veľmi dobrá knižka bola napísaná jednému človeku, ktorý bol západonemecký novinár, venoval sa tej téme, veľmi dobrá, mapuje celú problematiku rómskych komunít v rámci Európy. Proste venujem sa tomu aj odborne, to znamená neustrnul som na nejakom bode, v nejakej floskule, v nejakom stereotype a teraz z toho neviem vyjsť. A milujem aj tieto konštatovania, typu: „nežiješ tam, tak nevieš“. Možno práve preto, že tam nežijem, tak viem si to pozrieť z vrtuľníka, lebo to tiež niekedy pomáha, keď nevieš, keď si moc informovaný v nejakom probléme, tak pomôže, keď vzlietneš ako keby, ale nie tak ako vaša kolegyňa, ale tak, ako sa to hovorí, že vrtuľníkový pohľad, to znamená, že vyjdeš nad problém a pozrieš si ho v tom, v komplexnosti. A to chcem hovoriť, vážení kolegovia, my môžeme fandiť tvojmu bratovi, nech sa mu darí, ale my potrebujeme prijímať riešenia, ktoré to budú riešiť. Lebo tvoj brat, keby bol neviem koľko, tak ten problém nevyriešia. Na to ja upozorňujem a chcem na to upozorniť. Ďakujem.
J. Laššáková, poslankyňa: (2008-11-05):
Prosím, pán predseda, dajte hlasovať o 1. pozmeňujúcom návrhu pani poslankyne Žitňanskej.
Pellegrini, Peter, predseda NR SR (2015-11-10):
Otváram rozpravu. Sme v treťom čítaní . Pýtam sa, či sa niekto hlási do rozpravy v rámci tretieho čítania. Nie je tomu tak. Vyhlasujem rozpravu za skončenú. Pristúpime k hlasovaniu o návrhu zákona ako o celku.
Glváč, Martin, podpredseda NR SR (2016-05-24):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť do rozpravy ústne. Dvaja poslanci. Ukončujem možnosť prihlásiť sa do rozpravy. Nech sa páči, pán poslanec Dostál. Pripraví sa pani poslankyňa Grausová. Nech sa páči.
Luščíková, Darina, poslankyňa NR SR (2023-12-19):
Ďakujem, pán predsedajúci, za slovo. Danka, veľmi pekne ti ďakujem za tvoj prejav, ktorý bol pre mňa naozaj neskutočne inšpiratívny a podnetný. Predstavila si úžasný koncept cestovného ruchu aj ministerstva cestovného ruchu, ktorý je konceptom 21. storočia. Spojenie kreativity a cestovného ruchu, teda kreatívneho cestovného ruchu, to bol pre mňa úplne nový pojem, ktorý som dnes počula prvýkrát, a naozaj máš pravdu, že je to inšpirácia pre budúcnosť. Dokonca by som uverila takémuto plánu ministerstva, ak by to bola realita a ministerstvo cestovného ruchu by napĺňalo takéto vízie. Žiaľbohu, plán ministerstva cestovného ruchu a športu, tak ako je predstavený v dôvodovej správe, obsahuje len trinásť riadkov. Na trinástich riadkoch je predstavená celá vízia, ktorá má fungovať od 1. 1. Chcela by som vidieť podnikateľa, ktorý má rozpočet 100 miliónov, že za dvanásť dní je schopný vytvoriť svoju novú spoločnosť alebo svoju firmu. Máme na to dvanásť dní, odkedy má fungovať ministerstvo cestovného ruchu a športu a ja sa pýtam, prečo sme to museli robiť takto rýchlo? Aký je zámer toho, že od 1. 1. má byť, má existovať ministerstvo cestovného ruchu a športu? V plánoch, ktoré boli predstavené v dôvodovej správe, som sa dočítala aj to, že nové ministerstvo cestovného ruchu a športu má víziu venovať sa rozvoju regiónov. Ja som naozaj zvedavá, ako bude spolupracovať s ministerstvom regionálneho rozvoja, keďže vieme, aký silný rezortizmus vládne na Slovensku. Ďakujem.
Martvoň, Anton, poslanec NR SR (2015-04-21):
Ďakujem pekne. Pán minister, ja chcem reagovať na tie čínske firmy, na ten poľský prípad, konkrétne pre pripomenutie bola to poľská A2 medzi Varšavou a Lodžou, kde sa obdobné stalo, kde dokonca nielenže zostali nevyplatení subdodávatelia, lebo dokonca to museli po tých Číňanoch ešte aj iné firmy opravovať. Tak nekvalitne tá diaľnica urobená. A tam Poliaci zistili, že proste s Číňanmi sa nedajú robiť ultralacné veci, zvlášť diaľnice. Čiže s tým, na čo pán minister poukázal, plne súhlasím, že treba sa vyhýbať riešeniam á la Čína, jednoducho nie je to kvalitne urobené, nech sa to aj zaplatí, ale nech je to kvalitne urobené, lebo ide o zdravie a životy ľudí na tých diaľniciach a, samozrejme, aj o živnostníkov, aby boli vyplatení pri tých subdodávkach.